kardosdrur/scandi-wiki huggingface dataset:
Clairefontaine

Le Centre Technique National Fernand Sastre (Fernand Sastre National Technical Centre), normalt refereret til Clairefontaine, er det nationale fodboldcenter og er en af de ni eliteakademier i Frankrig; kun de bedste spillere fra regionen Île-de-France træner der. Akademiet ligger 50 km sydvest for Paris ved Clairefontaine-en-Yvelines og har en høj gentagelse i at producere nogle af verdens mest talentfulde spillere som franskmændene Nicolas Anelka, Louis Saha, William Gallas og Thierry Henry.

Ekstern henvisning 
 F.F.F. – Clairefontaine  

Fodboldakademier
Fodboldstadioner i Frankrig
Ungdomsudviklingsorganisationer
Den hellige kriger

Den hellige kriger er en roman skrevet af forfatteren Klaus Kroll. Klaus Kroll er professionel soldat og tidligere efterretningsofficer, og han har været udstationeret i flere af verdens brændpunkter, blandt andet i Irak og på Balkan. Den hellige kriger er inspireret af og bygger på mange af de oplevelser, forfatteren har haft som soldat.
Bogens hovedperson hedder Hazim og er en ung muslimsk dreng , der i Sarajevo bliver indrulleret i kampen mod Serberne. Herefter følges Hazims færd til krigszoner som Tjetjenien og Irak, hvor han kæmper som snigskytte.
Det er en meget barsk og samtidig faktuel bog. Bogen er udgivet på Forlaget BIOS

Eksterne henvisninger 
Læs om bogen på Forlaget BIOS' hjemmeside 
Anmeldelse af Den hellige kriger 

Romaner fra Danmark
Jérôme Fernandez

Jérôme Fernandez er en fransk håndboldspiller, som spiller for den tyske klub THW Kiel og på det franske landshold. Han har vundet adskillige titler med Frankrig, blandt andet 3 gange VM-guld og OL i 2008.

Landsholdstitler 
 VM i 2001
 EM i 2006
 OL i 2008
 VM i 2009
 EM i 2010
 VM i 2011

Håndboldspillere fra Frankrig
Håndboldspillere fra Toulouse HB
Hulda Didrichsen

Hulda Anna Marie Dagmar Didrichsen (2. februar 1878 i København – 11. juni 1961 på Frederiksberg) var en dansk skuespillerinde.

Hun scenedebuterede på Dagmarteatret i 1896 og var derefter engageret på Casino, Det ny Teater, Odense Teater, Aarhus Teater (fra 1913) og Betty Nansen Teatret foruden en række mindre provinsteatre. Udover teatret medvirkede hun i to film, en stumfilm (1910) og en tonefilm (1947).

Hun ligger begravet på Holmens Kirkegård i København.

Filmografi 
 1910 – Afgrunden (som Præstekone; instruktør Urban Gad)
 1947 – Familien Swedenhielm (som påklædersken; instruktør Lau Lauritzen junior)

Eksterne henvisninger 
 
 

Stumfilmskuespillere fra Danmark
Ludvig Rosenkrantz

Ludvig Rosenkrantz (født 28. april 1628 i Odense, død 23. august 1685 i Kristiansand) var en dansk-norsk lensbaron, stiftamtmand og gehejmeråd. 

Han var søn af oberst Holger Rosenkrantz og Justina Ursula van der Lauwick. Ludvig Rosenkrantz' karriere syntes tidligt at skulle være militærvejen. Allerede før Christian 4.’s død havde han fået fændriks gage til ophold i udlandet for sin militære uddannelse, og dette fortsatte under Frederik 3. Efter hjemkomsten fik han 1654 bestalling at være skibskaptajn, 1658 blev han krigskommissær nordenfjelds (til 1661) og drog samtidig til Trondheim med den troppeafdeling, som sendtes dertil for at tilbageerobre byen fra svenskerne, der overgav den i december 1658. 1671 blev han vicegeneralkommissarius, og 1673 blev han amtmand i Stavanger Amt og assessor i overhofretten samt generalkommissarius. 1680 stiftamtmand i Kristiansands Stift, men flyttede dog først i 1684 fra Stavanger til Kristiansand. Samme år udnævnt til ridder af Dannebrog. I Kristiansand modtog han det følgende år Christian 5. ved dennes besøg i Norge, men døde kort efter sammesteds 23. august 1685 efter langvarig svagelighed. 

Ludvig Rosenkrantz var ca. 1657 blevet gift med den på det tidspunkt rigeste arving i Norge, jomfru Karen Axelsdatter Movat, datter af Axel Movat til Hovland m.m. Ægteskabet var særdeles fordelagtigt for den forholdsvis fattige Rosenkrantz. Således fik han et betydeligt jordegods i Bergens Stift. 14. januar 1678 blev han ophøjet i friherrestanden som baron til Baroniet Rosendal. Rosendal blev oprettet af tre af hans sædegårde, Hatteberg, Mel og Sem, med underliggende gods. Han beboede Hatteberg, hvor han i begyndelsen af 1660'erne opførte den endnu bevarede, prægtige hovedbygning. 1679 blev han gehejmeråd. Formentlig samtidig indgik han sit andet ægteskab; den første hustru Karen Movat var død 1675. Den nye hustru var dronning Charlotte Amalies kammerjomfru Clara Catharina von Stockhausen (død 1689). Ludvig Rosenkrantz regnes ved skatteansættelsen i 1676 for en af landets rigeste mænd, men alligevel var hans økonomiske forhold ved hans død temmelig dårlige. Alle hans fire sønner døde uden afkom, den sidste 1723. Hermed uddøde denne norske gren af den danske adelsslægt.

Lensbaroner fra Danmark
Amtmænd fra Norge
Ludvig
Godsejere fra Norge
Danskere i 1600-tallet
Riddere af Dannebrog (1671-1808)
Krigskommissærer fra Danmark
Personer i Dansk Biografisk Leksikon
Gehejmeråder fra Danmark
Klaus Kroll

Klaus Kroll er professionel dansk soldat og forfatter til Den hellige kriger, der er hans debutroman, som udkom i 2008 på Forlaget BIOS.

Kroll er tidligere efterretningsofficer, og han har været udstationeret i flere af verdens brændpunkter, blandt andet i Irak og på Balkan. Kroll har i sin civile karriere boet og arbejdet i Vestafrika af flere omgange.  

I 2014 blev Kroll formand for den konservative vælgerforening for Stevns, men i 2015 meldte han sig ud af Det Konservative Folkeparti. I 2017 blev han forsvarsordfører for Nye Borgerlige.

I 2018 tilføjede Kroll landsbrugs-fiskeri og miljøordførerskabet i Nye Borgerlige

Klaus Kroll er forfatter til en række indlæg i danske dagblade, særligt med fokus på forsvarsområdet

Ved udpegning af spidskandidater i Nye Borgerlige i 2018 fik Kroll spidskandidaturet på Fyn.

Referencer

Eksterne henvisninger 
 Om Klaus Kroll og hans debutroman 
 Anmeldelse af Den hellige kriger 

Romanforfattere fra Danmark
Dansksprogede forfattere fra Danmark
Politikere fra Nye Borgerlige
Zach Johnson

Zachary Harris "Zach" Johnson (født 24. februar 1976 i Iowa City, Iowa, USA) er en amerikansk golfspiller, der (pr. september 2010) står noteret for syv sejre på PGA Touren. Hans bedste resultater i Major-turneringer er hans sejre ved US Masters i 2007 og The Open Championship på St. Andrews i 2015.

I 2006 repræsenterede Johnson det amerikanske hold ved Ryder Cupen, men måtte dog acceptere et nederlag til Europa.

Eksterne henvisninger 
 Spillerinfo 

Golfspillere fra USA
Personer fra Iowa
Tom Kite

Thomas Oliver "Tom" Kite Jr. (født 9. december 1949 i McKinney, Texas, USA) er en amerikansk golfspiller, der pr. juli 2008 står noteret for 19 sejre på PGA Touren. Hans bedste resultat i en Major-turnering er hans sejr ved US Open i 1992.

Kite har 7 gange, i 1979, 1981, 1983, 1985, 1987, 1989 og 1993, repræsenteret det amerikanske hold ved Ryder Cupen. Desuden var han i 1997 kaptajn amerikanerne.

Eksterne links 
 Spillerinfo 

Golfspillere fra USA
Personer fra Austin
Maupiti

Maupiti (fransk île Maupiti, tidigere Maurua) er en atol i øgruppen Selskabsøerne, Fransk Polynesien i Stillehavet. Øen er beliggende 315 km nordøst for Tahiti. Maupiti har et areal på ca 13,5 km² og har ca 1.200 indbyggere som alle bor i den øens største by Vaiea. 

Vulkanen Mont Teurafaatui (ca 370 m) er øens højeste punkt.

Historie 
Den første europæer, som besøgte Maupiti var den hollandske søfarer Jakob Roggeveen i 1722. I 1903 blev den sammen med de andre øer i Selskabsøgruppen indlemmet i Établissements Français de l'Océanie (Fransk Oceanien).

Øer i Frankrig
Oceaniens geografi
Mette Rosenkrantz (ca. 1533-1588)

Mette Rosenkrantz (ca. 1533 – 2. april 1588 på Skarholt (Skåne)) var en af Danmarks rigeste adelskvinder.

Hun var datter af rigsråd Oluf Nielsen Rosenkrantz og Ide Mogensdatter Munk. I sin barndom (1542-43) havde hun den senere så berømte Niels Hemmingsen til lærer. Omtrent 14 år gammel blev hun trolovet med Steen Rosensparre til Skarholt. Ægteskabet blev indgået omkring 1551. Da han faldt i Slaget ved Axtorne (20. oktober 1565), sad hun som enke, indtil hun 14. september 1567, holdt bryllup på Vallø med rigshofmester Peder Oxe til Gisselfeld m. m. Ved den store arv, der efterhånden tilfaldt hende ved sine rige giftermål, sin kraftige personlighed kom hun, især som Peder Oxes hustru, til at indtage en meget fremragende stilling. Da hendes ægteskab med Peder Oxe var barnløst, havde han ved sin død 1575 på livstid sikret hende besiddelsen af sine godser Gisselfeld, Løgismose og Tølløse, halvparten af Holmegaard på Sjælland, Togerup i Skåne og Tange på Fyn. Desuden havde hun endnu sammen med sine børn af første ægteskab del i Skarholt. Selv ejede hun halvparten af Vallø (Vester Vallø), medens den anden halvpart (Øster Vallø) tilhørte hendes ældre søster Birgitte Rosenkrantz, der sad som enke efter rigsråd Peder Bille til Svanholm. Efter moderens død i 1586 arvede Mette bl.a. Totterupholm (Rosendal). Mest bekendt er hun blevet ved opførelsen af den prægtige bygning på Vallø, Vester Vallø, medens søsteren aldrig fik fuldført sin halvdel. Hun var stolt og myndig; til andre Tider vidner hendes breve dog om hjertelig deltagelse og stor religiøsitet. Hendes egenhændige breve indtager en ejendommelig stilling ved deres forfærdelige retskrivning, hvorigennem imidlertid den reneste bondeudtale skinner frem. Brevene er værdifulde for enhver, der vil studere den tids retskrivning og udtale. Den mægtige kvinde gav henimod sin død, en skånsk troldkvinde skylden for sin svagelighed, og fik hende anholdt og dømt. 

Hun døde på Skarholt 2. april 1588 og blev begravet i Skarholt Kirke. Herfra blev liget formentlig overført til Vor Frue Kirke i København.

Kilder 
 

Godsejere fra Danmark
Mette
Danskere i 1500-tallet
Personer i Dansk Kvindebiografisk Leksikon
Artikler fra 1. udgave af Dansk biografisk leksikon
Tom Lehman

Thomas Edward "Tom" Lehman (født 7. marts 1959 i Austin, Minnesota, USA) er en amerikansk golfspiller, der pr. juli 2008 står noteret for 5 sejre på PGA Touren. Hans bedste resultat i en Major-turnering er hans sejr ved British Open i 1996.

Lehman har tre gange, i 1995, 1997 og 1999 det amerikanske hold ved Ryder Cuppen. Desuden var han kaptajn for det i 2006, hvor holdet blev klart besejret af Europa.

Eksterne links 
 Spillerinfo 

Golfspillere fra USA
Personer fra Minnesota
DKNY

DKNY (Donna Karan New York) er mærket for modeskaberen Donna Karan. Det er også en butik i New York City, hvor man kan finde en tilbehørslinie skabt af Donna Karan.

Historie 
Det moderne fremvisnings – og tilbehørsfirma, DKNY, blev etableret i 1984 i New York af Donna Karan, hoveddesigneren, og hendes senere mand, Stephen Weiss. Karan havde et udfordrende forsøg for at kombinere komfort og luksus i hendes tøjlinier for at få hendes mærke frem på markedet. Karan tror på at lige meget hvad hun designer, så begynder og slutter det med kroppen. DKNY blev et aktieselskab i 1996 og blev i 2001 købt af LVMH, Moet Hennessy Louis Vuitton, et fransk luksusselskab.

Butikker 
Der er i øjeblikket 70 Donna Karan og DKNY butikker globalt. De første butikker åbnede i London i 1997 og i New York City i 1999. DKNYs hovedkvarter er på 550 Seventh Avenue, Manhattan, New York

Eksterne henvisninger 
 DKNY Officielle side
 DKNY oprindelige side 

Beklædningsvirksomheder fra USA
Etableret i 1984
Davis Love III

Davis Milton Love III (født 13. april 1964 i Charlotte, North Carolina, USA) er en amerikansk golfspiller, der (pr. september 2010 står noteret for 20 sejre på PGA Touren. Hans bedste resultat i en Major-turnering er hans sejr ved US PGA Championship i 1997.

Love har hele 6 gange, i 1993, 1995, 1997, 1999, 2002 og 2004, repræsenteret det amerikanske hold ved Ryder Cupen, hvilket har ført 2 sejre og 4 nederlag med sig.

Eksterne henvisninger 

 Spillerinfo 

Golfspillere fra USA
Personer fra North Carolina
CFR Cluj

CFR Cluj er en rumænsk fodboldklub fra byen Cluj-Napoca. Den spiller i den bedste rumænske fodboldrække, Liga I, og har hjemmebane på Stadionul Dr. Constantin Rădulescu. Klubben blev grundlagt i 1907 i det tidligere Østrig-Ungarn.

CFR vakte i 2005 opsigt, da holdet i UEFA Intertoto Cup besjrede både Athletic Bilbao og Saint-Étienne. I sæsonen 2007-08 vandt det for første gang det rumænske mesterskab, og resultatet betød, at CFR kvalificerede sig til gruppespillet ved UEFA Champions League 2008-09. CFR Clujs traditionelle rivaler er Universetatea Cluj også kendt som U Cluj, som spiller i liga 3.  . CFR Clujs fangruppe er kaldt Peluza visinie, deres fangruppe har været en fangruppe der fyldte tribuner i forskellige stadions, men begrund af misforståelser med klubben og FRF er det gået ned ad bakke.

Titler 
Transylvanske mesterskab: 1
1910
Liga I: 8 
2007/08, 2009/10, 2011/12, 2017/18, 2018/19, 2019/20, 2020/21, 2021/22
Cupa României: 5
2007-08, 2008-09  2009-10  2017-18. 2019-20
Supercupa României: 3
2008-09  2009-10  2015-16

Eksterne henvisninger 

cfr1907.ro 

Fodboldklubber i Rumænien
Etableret i 1907
Cluj-Napoca
Horisont (fjernsynsprogram)

Horisont er et udenrigsmagasin på DR1 der sendes hver mandag 21.55 på DR1.

Horisont beskæftiger sig med aktuelle emner uden for Danmarks grænser. Programmet har kun én historie i hver udsendelse og kan derfor gå i dybden med den.

Horisont blev første gang sendt i perioden 1956 til 1974. Horisont startede igen i 1990, og fra og med 1994 har programmet været en fast del af Nyhedstimen hver mandag 21.25 på DR1. Senere blev det flyttet til 21.55.

I 2007 begyndte Horisontradio på P1 der sende halvanden time hver tirsdag med Kim Bildsøe Lassen som vært.

Værter 

 John Danstrup (1956-1965)
 Lasse Budtz (1960-1974)
 Claus Toksvig (1960-1974)
 Leif Davidsen (1990-1994)	 
 Steffen Gram (1990-2005) 
 Kim Bildsøe Lassen (2006-2007) – vært på Horisontradio
 Steffen Kretz (2007-2008)
 Mette Vibe Utzon siden 2008

Eksterne henvisninger 
 Horisonts hjemmeside

DR-programmer
Steffen Gram

Steffen Gram (født 12. april 1950) er dansk journalist og studievært. 

Gram blev uddannet fra Danmarks Journalisthøjskole og Berlingske Tidendes udlandsredaktion i 1974. I 1976 kom han til DR, hvor han har været siden, dog med en kort afstikker til Det Fri Aktuelt, hvor han var udlandsredaktør i 1988. I DR begyndte han som Asien-reporter, var USA-korrespondent 1983-1987, journalist ved udlandsredaktionen 1988-1990, korrespondent i Moskva 1990-1994 og fra 1996 redaktør og senere vært for udenrigsmagasinet Horisont. I perioden 2005-2013 var han atter DR's korrespondent i USA, og siden har han været vært på programmet Verden ifølge Gram på DR P1. Sideløbende anvendes han flittigt som udenrigspolitisk ekspert/korrespondent i DR øvrige nyhedsudsendelser.

Sammen med Mogens Rubinstein og Kurt Strand kritiserede Gram i sin tid DR's udflytning til DR-Byen i Ørestad. 

Steffen Gram er halvbror til den tidligere landsholdsmålmand Ole Qvist. 

Journalister fra Danmark
Ansatte i DR
Journalister ved Berlingske
Personer i Kraks Blå Bog
Modtagere af DR's Sprogpris
VM i floorball for damer 1997

VM i floorball for damer 1997 var det første officielle Verdensmesterskab i floorball for damelandshold arrangeret af IFF. Mesterskabet blev afholdt på Ålandsøerne i Finland og kampene blev spillet i Godby og Mariehamn. 10 lande deltog og der blev først spillet gruppespil med 5 hold i hver pulje.

Resultater Gruppe A

Tabel Gruppe A 

 Sverige og Schweiz kvalificerer sig til semifinalerne.

Resultater Gruppe B

Tabel Gruppe B 

 Finland og Norge kvalificerer sig til semifinalerne.

Semifinaler

Bronzekamp

Finale

Medaljer 

1997
Sport i 1997
Sport for kvinder
Rocco Mediate

Rocco Anthony Mediate (født 17. december 1962 i Greensburg, Pennsylvania, USA) er en amerikansk golfspiller, der (pr. september 2010) står noteret for fem sejre på PGA Touren. Hans bedste resultat i en Major-turnering er en 2. plads ved US Open i 2008, hvor han måtte se landsmanden Tiger Woods tage sejren efter en dramatisk turnering med omspil.

Eksterne henvisninger 
 Spillerinfo 

Golfspillere fra USA
Personer fra Pennsylvania
Bent Foltmann

Bent Foltmann (født i 13. maj 1925, død 7. juli 2022) var en dansk professor i biokemisk genetik ved Københavns Universitet.

Foltmann blev cand.pharm. i 1949 og dr.phil. i 1966. Han arbejdede på blandt andet Carlsberg Laboratorium og fra 1963 på Danmarks Farmaceutiske Højskole. Han har også forsket på Laboratory of Molecular Biology ved University of Cambridge. Han var ansat nogle år ved Proteinlaboratoriet på Københavns Universitets Lægevidenskabelige Fakultet, og var professor biokemisk genetik ved universitetets Naturvidenskabelige Fakultet fra 1970 til 1992. 

Foltmann forskede blandt andet i enzymers struktur og funktion. Han har skrevet meget om udviklingsteori. Foltmann var blandt andre ting medstifter af og generalsekretær i International Students Federation, formand for Biokemisk Forening og Nordisk Komité for Biokemi og bestyrelsesmedlem i Det Danske Pasteurselskab.

Efter at være blevet pensioneret fik Bent Foltmann i 2000 udgivet bogen Det ufattelige liv, der senest er blevet udgivet på Forlaget BIOS (3. udgave i 2008).

Han døde i 2022.

Referencer

Eksterne henvisninger 
 Om Bent Foltmanns bog Det ufattellige liv 

Faglitterære forfattere fra Danmark
Dansksprogede forfattere fra Danmark
Professorer fra Københavns Universitet
Genetikere
Biokemikere fra Danmark
Personer i Kraks Blå Bog (afdøde)
Byron Nelson

John Byron Nelson Jr. (4. februar 1912 – 26. september 2006) var en amerikansk golfspiller, der gennem sin karriere vandt hele 52 sejre på PGA Touren. Han vandt desuden 5 Major-turneringer, der fordelte sig således:

 US Masters
 1937 og 1942
 US Open
 1939
 US PGA Championship
 1940 og 1945

I 2006 døde Nelson i en alder af 94 år i Roanoke i Texas.

Eksterne links 
 Spillerinfo 

Golfspillere fra USA
Det ufattelige liv

Det ufattelige liv er en bog om moderne evolutionsbiologi skrevet af professor, cand. pharm. og dr. phil. Bent Foltmann.
Bogen begynder med en biografi om evolutionsteoriens fader, Charles Darwin, derefter diskuterer Bent Foltmann evolutionsbiologiens betydning for livets eksistentielle spørgsmål, hvor de humanistiske videnskaber inddrages.

Bogen blev udgivet på Gyldendal i 2000 og er senest udgivet på Forlaget BIOS (3. udgave i 2008).

Eksterne henvisninger 
Læs om bogen på Forlaget BIOS' hjemmeside 
Udvikling: Det ufattelige liv. Anmeldelse. Ingeniøren 

Populærvidenskabelig litteratur
Litteratur i 2000
Oscar Stribolt

Peter Oscar Stribolt (12. februar 1873 i København – 20. maj 1927 på Frederiksberg) var en dansk skuespiller.

Han var oprindelig uddannet smed, men en god sangstemme bragte ham til teatret, hvor han debuterede i 1893 på Nørrebros Teater. Han blev senere engageret af Sønderbros Teater (fra 1902), Central Teatret, Scala-Teatret (fra 1913). Han var en meget populær varietéskuespiller der optrådte i utallige revyer, ofte i par med Olga Svendsen.

Han filmdebuterede i 1908 hos Nordisk Film, og blev efterfølgende en af dansk stumfilms mest produktive skuespillere. Grundet hans store kropsvægt og joviale humør ofte i forskellige komiske roller. Var del af Lau Lauritzen Sr.'s hold af komikere, der optrådte i en mængde af hans mindre farcer samt i en række Fy & Bi-film. Stribolt medvirkede i mere end 70 af Lauritzens film. I alt medvirkede han i mere end 145 film inkl. 4 svenske. Han instruerede desuden tre film for Nordisk Film.

Oscar Stribolt blev den 12. marts 1898 gift med Anna Jensine Dagmar Petersen. Han døde den 20. maj 1927 og ligger begravet på Solbjerg Parkkirkegård på Frederiksberg.

Filmografi

Som skuespiller

Som instruktør 
 En tro og villig Pige (1917)
 Det spøger i Villaen (1918)
 Et nydeligt Trekløver (1919)

Eksterne henvisninger 
 
 

Teaterskuespillere fra Danmark
Stumfilmskuespillere fra Danmark
PENGE

PENGE (tidligere Pengemagasinet) var et økonomimagasin der blev sendt på DR1 fra 1995 til 2017.

PENGE gav hver uge danskere gode råd til økonomien, og bl.a. om hvordan finanskrisen påvirkede borgernes økonomi.

Værter 
 Mogens Rubinstein – (1995-2004)
 Charlotte Lindholm – (2004-2007) 
 Dorte Fals – (2007-2017)

Eksterne henvisninger 
 PENGEs hjemmeside 

DR-programmer
Mark O'Meara

Mark Francis O'Meara (født 13. januar 1957 i Goldsboro, North Carolina, USA) er en amerikansk golfspiller, der pr. juli 2008 står noteret for 16 sejre på PGA Touren. Han har gennem karrieren vundet 2 Major-turneringer, der begge faldt i 1998, hvor han vandt både US Masters og British Open.

O'Meara har 5 gange, i 1985, 1991, 1995, 1997 og 1999, repræsenteret det amerikanske hold ved Ryder Cupen. Det er resulteret i to sejre og tre nederlag.

Eksterne links 

 Spillerinfo 

Golfspillere fra USA
Personer fra North Carolina
Arnold Palmer

Arnold Daniel Palmer (født 10. september 1929, død 25. september 2016) var en amerikansk golfspiller og banearkitekt der regnes for at være en af de allerbedste golfspillere nogensinde. Han opnåede 62 sejre på PGA Touren og vandt desuden syv Major-turneringer:

 US Masters
 1958, 1960, 1962 og 1964

 US Open
 1960

 British Open
 1961 og 1962

Noter

Eksterne links 
 Spillerinfo 

Golfspillere fra USA
Personer fra Pennsylvania
Modtagere af Presidential Medal of Freedom
Chris Riley

Chris J. Riley (født 8. december 1973 i San Diego, Californien, USA) er en amerikansk golfspiller, der (pr. september 2010) står noteret for én sejr på PGA Touren. Hans bedste resultat i en Major-turnering er en 3. plads ved US PGA Championship i 2002.

Riley repræsenterede i 2006 det amerikanske hold ved Ryder Cupen. Holdet tabte dog klart til Europa.

Sejre på PGA Touren 
 2002: Reno-Tahoe Open

Eksterne henvisninger 
 Spillerinfo 

Golfspillere fra USA
Personer fra Californien
Buchhofen

Buchhofen er en kommune i Landkreis Deggendorf i Regierungsbezirk Niederbayern i den tyske delstat Bayern, med knap 1.000 indbyggere.

Geografi 
Buchhofen ligger i regionen Donau-Wald, og er en del af Verwaltungsgemeinschaft Moos.
 
I kommunen ligger landsbyerne Buchhofen og Ottmaring.
Jeff Sluman

Jeffrey George "Jeff" Sluman (født 11. september 1957 i Rochester, New York, USA) er en amerikansk golfspiller, der (pr. september 2010) står noteret for seks sejre på PGA Touren. Hans bedste resultat i en Major-turnering er hans sejr ved US PGA Championship i 1988.

Sejre på PGA Touren 
 1988: US PGA Championship
 1997:	Tucson Chrysler Classic
 1998: Greater Milwaukee Open
 1999: Sony Open in Hawaii
 2001: B.C. Open
 2002: Greater Milwaukee Open

Eksterne henvisninger 
 Spillerinfo 

Golfspillere fra USA
Personer fra New York
Sam Snead

Samuel Jackson "Sam" Snead (27. maj 1912 – 23. maj 2002) var en amerikansk golfspiller, der historisk set er en af sportens mest succesfulde nogensinde. Gennem sin karriere vandt han hele 82 sejre på PGA Touren. Han vandt desuden 7 Major-turneringer, der fordelte sig således:

 US Masters
 1949, 1952 og 1954
 British Open
 1946
 US PGA Championship
 1942, 1949 og 1951

I 2002 døde Snead i en alder af 89 år.

Eksterne links 
 Spillerinfo 

Golfspillere fra USA